На васкршње јутро, у четири сата, док се на истоку тек рађало сунце, деда ме повео у храм (цркву) мјесто заједничке молитве вјерних.

Присуствовали смо Литургији , она је доживљај Царства Божијег на земљи.

Васкрсење Христово заузима централно мјесто годишњег богослужбеног круга и празновања. Сви Црквени празници воде поријекло од Васкрса и васкршње празничне службе.

Дјед ми је често причао о Светом Сави, оснивачу Српске Цркве и школства. Читао ми је његове житије, тј, животопис, опис његовог живота.

Ово јутро тема наше приче била је „добра и лоша дјела“. Рекао ми је да је потребно да волимо Бога и своје ближње, да се молимо, постимо и чинимо добра дјела. Да будем усрдан, срдачан, из срца.

Причао ми је да посебно требам слушати своје родитеље и како је он кад је био мали слушао своју мајку. Сваког прољећа одмах након Ђурђевдана (6. Маја) изводио је овце у планину, а мајка је по народном обичају за напредну и здраву годину то јуто обављала мужу стоке .

Живјели су сами јер је рано остао без оца. На очев гроб мајка га је водила на Задушнице ( 4 пута у току године) тада се служи парастос за све упокојене православне хришћане .

Учила га је да никада не тугује, учила га је вјери у васкрсење Христово.

Христос је васкрсао и својом смрћу смрт уништио. Људи који су христолики и боголики, исто тако ће васкрснути да живе вјечно са Богом.

Христос нам је рекао да је Он тамо гдје су двоје или троје сабрани у Његово име.

У Цркви сам се тог јутра кроз Свету тајну причешћа сјединио са Христом.

Када смо изашли из Цркве већ је било свануло. Лијепо прољећно јутро казивало је радост васкрсења Христовог и казује га свима и природи и људима.

Радују се људи, радује се сва природа!

Птице пјевају своју веселу пјесму, објављујући радост васкршњу.

Мама је поставила васкршњу трпезу.

Тата је запалио свијећу и помолили смо се пред иконом Христа који је васкрсао у слави.

Господ на иконама увијек има бијеле или златне хаљине, из њега исијавају бијели, златни и плавичасти зраци.

Ови зраци представљају божанску енергију.

Тај дан сам уживао правећи васкршње честитке.

Сестри сам причао да је главно учење хришћанске вјере да је Христос устао из мртвих, да су први свједоци Христовог Васкрсења жене мироносице, оне су у недељу нашле празан гроб и видјеле анђела на камену који је рекао:“Зашто тражите живог међу мртвима...“

Сестра је нацртала анђела, био је лијеп, ал не као милешевски, јер милешевски Бијели анђео је најљепша фреска на свијету.

**Шта год одлучили, једино што не треба пропустити је да се радујемо љепоти, да похвалимо доброту... И пјевамо пјесму побједничку:**

**ХРИСТОС ВАСКРСЕ ИЗ МРТВИХ!**